Silene dioica

Silene dioica Caryophyllaceae familiako landare espezie bat da. Europan du jatorria, gure inguruan Piriniotan eta Atlantiar isurialdeko mendietan aurkitzen da.

Deskribapena 
Landare bizikor belarkara da. Zurtoin adarkatuak 30-90 cm arteko altuera har dezake. Hosto berdeak 3-8 cm artekoak dira, aurkakoak, sinpleak eta obalatuak. Zurtoinak eta hostoak ile finez estalirik daude.

Lore arrosak ditu, batzuetan ia gorriak. Hodi baten amaieran bost petalo ageri dira, bakoitza ia bitan zatituta. Espeziearen dioica izenak adierazten duen bezala lore arrak eta emeak landare desberdinetan ateratzen dira. Maiatzetik urrira loratzen da eta Rhingia campestris euliak polinizatzen du, besteak beste.

Fruitua uztailetik aurrera sortzen da. Kapsula oboide bat da eta hainbat hazi ditu barnean.

Habitata 
Haltzadietan eta erreka ertzetako belardi eta basoetan ugari aurkitzen da, itsas malatik 1.500 metrotako altueraraino.

Gaixotasuna 
Caryophyllaceae familiako beste hainbat kideren antzera hainbat onddok erasotzen dute, Microbotryum silenes-dioicae onddoak esate baterako.

Iruditegia

Erreferentziak

Kanpo estekak 

Caryophyllaceae
Euskal Herriko flora